मारपीट मामले का आरोपी गिरफ्तार
जींद | गांवरामराये में रंजिशन मारपीट करने तथा बुरा अंजाम भुगतने की धमकी देने के एक आरोपी दलबीर को सदर थाना पुलिस ने गिरफ्तार किया है। गांव रामराये निवासी सुभाष ने गत 30 नवंबर को सदर थाना पुलिस को दी शिकायत में बताया था कि उनकी गांव के ही दलबीर परिवार से रंजिश चली रही है। गत दिवस दलबीर परिवार के लोगों ने उसे रास्ते में घेर लिया और मारपीट शुरू कर दी। बचाव में शोर मचाए जाने पर आसपास के लोग मौके पर पहुंच गए और उसे हमलावरों के चंगुल से छुड़ाया। बाद में आरोपी उसे बुरा अंजाम भुगतने की धमकी देते हुए फरार हो गए। सदर थाना पुलिस ने सुभाष की शिकायत पर दलबीर, छाजुराम, हंसराज के खिलाफ मामला दर्ज किया था। पुलिस ने दलबीर को उसके ठिकाने से गिरफ्तार कर कार्रवाई की।
hin_Deva hin_Deva